કેટલાક દિવસોથી સોશિયલ મિડિયામાં મેસેજ ફરે છે કે, ‘જિલ્લા, શહેરોમાં બાળકોના અપહરણ કરતી 300થી વધારે લોકોની ગેંગ આવી છે, તમારા બાળકોને બચાવવા ધ્યાન રાખશો.’ ક્રાઈમ બ્રાન્ચે જણાવ્યું છે કે, ‘અફવાનો વિડિયો વાયરલ કરવામાં આવ્યો છે તે ખરેખર તો વર્ષ 2016માં લોકજાગૃતિ ફેલાવવા બનાવાયો હતો. વિડિયોના અંતમાં જણાવાયું હતું કે, પાકિસ્તાનના કરાંચીમાંથી વર્ષે 3000 બાળકો ગુમ થાય છે તો તમારા બાળકનું ધ્યાન રાખવું.’ અમુક ગ્રુપમાં સિરિયા કેમિકલ એટેકમાં મૃત્યુ પામેલા બાળકોના મૃતદેહના ફોટા ખોટી રીતે ફેલાવાયાં છે. આવા અફવા ફેલાવતાં જુના વિડિયો, ફોટા અન્ય ગ્રુપમાં શેર કરવા નહીં તેવી ચેતવણી ક્રાઈમ બ્રાન્ચે આપી છે.